Kevesebb a regisztrált munkanélküli a Közép-Dunántúlon
Folyamatosan csökkent az álláskeresõk száma az idei év elsõ felében a Közép-dunántúli régióban: a félév végén 33.712 regisztrált munkanélkülit tartottak nyilván a régióban, az elõzõ év azonos idõszakához képest 5300 fõvel kevesebbet.
A Fejér, Komárom, Esztergom és Veszprém megyét magában foglaló térségen belül a félév végén a legtöbb regisztrált álláskeresõ, a nyilvántartott munkanélküliek kétötöde, csaknem 14 ezer állástalan, Fejér megyében volt. A legkevesebb, mintegy 7,5 ezer pedig Komárom-Esztergomban. A tartósan munkanélküliek számának alakulásában is Fejér megye vezet, az egy évnél hosszabb ideig állást keresõk több mint 40 százalékát ott regisztrálták, és jelenleg is ott tartják számon.

Nem csökkent a pályakezdõ munkanélküli Fejérben

Ugyancsak Fejérben volt az év elsõ felének végén a legmagasabb a pályakezdõ állástalanok száma. Míg az egy évvel korábbi adatokhoz viszonyítva a régió két megyéjében mérséklõdött, Fejérben nem csökkent a számuk, ott még mindig 839 fiatal szerepel a munkaügyi nyilvántartásokban.

A legtöbb álláshely Komárom-Esztergom megyében

Az állástalanoknak csaknem négy és félezer új - a régebben bejelentettekkel együtt 8 és félezernél több - munkahelyet kínálnak a térségben: 40 százalékukat Komárom-Esztergom megyében, a többit fele-fele arányban a régió másik két megyéjében.

(MTI)
Fejér megye Közép-Dunántúl álláskeresõ munkanélküliség régió